‫- לחץ על התחלה -‬
‫יש הרבה דרכים שונות‬ ‫להסתכל על משחק וידאו.‬
‫בתור מעצב משחקים,‬
‫מה שחשוב הוא לא מה אציג על המסך‬ ‫ולא העיצוב שלי.‬
‫מה שחשוב הוא מה שמתרחש בראשו של השחקן.‬
‫היינו פורצי דרך של מדיום חדש.‬
‫אנחנו לוקחים את הטלוויזיה,‬ ‫שהייתה מדיום פסיבי מסורתי,‬
‫והופכים אותה למדיום פעיל.‬
‫זה היה הישג ענק.‬
‫זה היה מרגש,‬
‫וזה היה מפחיד. ואני הייתי בעניין.‬
‫אבל זה לא יהיה הוגן שלא לדבר‬
‫על כך שאני יצרתי‬ ‫את המשחק הגרוע בכל הזמנים.‬
‫- אטארי‬ ‫"אי.טי. - חבר מכוכב אחר" -‬
‫יש אנשים שאומרים‬
‫שזה מה שהרס את תעשיית משחקי הווידאו.‬
‫דרך אגב, זה לא מה שניסיתי לעשות‬ ‫כשעיצבתי אותו.‬
‫- סדרה תיעודית מקורית של NETFLIX -‬
‫יש מהפכות שצצות משום מקום.‬
‫והמהפכה הזו קרתה כמעט בטעות.‬
‫הרבה לפני האינטרנט או הטלפונים הסלולריים,‬ ‫כשהמחשבים היו פרהיסטוריים.‬
‫אבל קומץ אנשים בעלי חזון‬ ‫השתמשו בהם‬
‫כדי לדמיין מחדש את העולם.‬
‫כשהייתי קטן‬
‫"מלחמת העולמות" מאת הסופר ה.ג'י. ולס‬ ‫היה ספר מאוד פופולרי.‬
‫אז כשגדלתי וראיתי אותו,‬
‫חשבתי שחייזרים...‬
‫הם תמנונים.‬
‫הייתי מביט בשמי הלילה‬
‫ותוהה אם חייזרים עשויים לתקוף אותנו.‬
‫זו הסיבה שהשתמשנו בתמנון‬ ‫כאויב הגדול ביותר ב"פולשים מהחלל".‬
‫שמי טומוהירו נישיקאדו,‬ ‫אני יצרתי את "פולשים מהחלל".‬
‫בתחילת הדרך,‬
‫משחקי וידאו נראו כמו...‬
‫כמו קסם.‬
‫כן.‬
‫זה נקרא כובע קסמים.‬
‫אין פה דבר.‬
‫אם מציגים קסמים,‬ ‫אנשים נהנים לצפות בהם.‬
‫ועכשיו סושי.‬
‫זה כמו עם משחקים.‬
‫ואז פרח.‬
‫אם יוצרים משחק טוב,‬ ‫אנשים נהנים לשחק בו.‬
‫עכשיו צץ כדור.‬
‫נישיקאדו ביצע את הקסם הגדול ביותר שלו...‬
‫בשנת 1978‬
‫כאשר הוא יצר‬
‫את "פולשים מהחלל",‬
‫שובר הקופות הראשון של מכונות הארקייד ביפן.‬
‫והוא נחל הצלחה כה גדולה‬ ‫עד שמשחקיות וידאו רבות‬
‫היו ידועות פשוט בשם "בתי פולשים".‬
‫"פולשים מהחלל" היה כה גדול ביפן,‬ ‫עד שבמשך זמן מה,‬
‫ממשלת יפן הכריזה‬ ‫על מחסור במטבעות של מאה ין.‬
‫- וורלד גיים -‬
‫והכול התחיל כשנישיקאדו נתקע בקיר.‬
‫פשוטו כמשמעו.‬
‫קיבלתי השראה למשחק הפולשים‬
‫מהמשחק "שובר לבנים" של אטארי.‬
‫זה היה משחק שגרם לך‬ ‫לרצות לשחק בו שוב ושוב.‬
‫זה היה מדהים.‬
‫חשבתי לעצמי,‬ ‫איך אוכל להפוך את זה למשחק חדש?‬
‫חשבנו שאולי משחק שמבוסס על קרב יהיה טוב.‬
‫בהתחלה חשבנו על טנקים,‬
‫מטוסים, ספינות‬
‫ואז חשבנו על מטרות שונות.‬
‫אבל המשחק לא היה מוצלח,‬ ‫ולא הייתי משוכנע.‬
‫אז ניסינו את זה עם חיילים.‬
‫וזה היה כיף גדול.‬
‫אבל אסור לירות באנשים.‬
‫בערך באותו זמן, בארה"ב,‬
‫היו דיבורים על "מלחמת הכוכבים".‬
‫אז החלטנו ללכת עם משהו שדומה לדרואיד,‬
‫שזז כמו בן אנוש, אך אינו בן אנוש.‬
‫ההחלטה הזאת בסופו של דבר‬ ‫יצרה את "פולשים מהחלל".‬
‫זה כבר מתפרק, אז אעבור על זה לאט.‬
‫אלה הדמויות המקוריות ששרטטתי.‬
‫ציירתי מפלצת כמו תמנון.‬
‫בחלוקה לסיביות זה מה שיוצא.‬
‫אז חשבתי על דיונון בתור יצור ימי אחר,‬
‫וכאן הוא משורטט לפי סיביות.‬
‫ואז יש סרטן, למרות שהוא נראה קצת מוזר.‬
‫זהו עב"ם‬
‫וזו גרסת הסיביות של העב"ם.‬
‫כיום תכנות לא מבוצע בשיטה הזו‬
‫אבל ככה זה היה פעם.‬
‫התכנות, הקונספט, הדמויות…‬
‫נישיקאדו עשה בעצם הכול.‬
‫וזה משך את תשומת הלב‬ ‫של ענקית המשחקים האמריקאית…‬
‫אטארי.‬
‫אני רוצה מערכת של אטארי 2600, בבקשה?‬
‫אם לא שמעתם על אטארי,‬ ‫אל תדאגו, נגיע לזה אחר כך.‬
‫כל מה שאתם צריכים לדעת כרגע‬ ‫זה שהם הפכו את ההצלחה של מכונות הארקייד‬
‫לחבילת קלטות המשחק הראשונה.‬
‫וזה הכפיל פי ארבעה‬ ‫את מכירות הקונסולה הביתית שלהם.‬
‫יש לנו משחק וידאו של אטארי.‬
‫אנו אוהבים במיוחד את "פולשים מהחלל".‬
‫זה כיף!‬
‫כיף, אבל מאוד קשה.‬
‫יש לי כישורים לסיים את השלב הראשון,‬
‫אבל לא את השלב השני, באופן די מביך!‬
‫יש אנשים שמשחקים בצורה כמעט על-אנושית.‬
‫מדהים לצפות בהם משחקים.‬
‫כאשר "פולשים מהחלל" יצא,‬ ‫זה היה המשחק הכי חם שיש‬
‫מכיוון שהוא היה אחד המשחקים הראשונים‬ ‫שכלל אסטרטגיה.‬
‫וכל עוד שמרת על האסטרטגיה הזו,‬
‫הצלחת לקבל תוצאה גבוהה מאוד.‬
‫הכול היה עניין על דפוסים.‬
‫ישנן שש שורות של חייזרים.‬
‫כשרואים את הראשון יורה,‬
‫אז מקבלים מושג טוב‬ ‫על מי יהיה הבא שיורה.‬
‫ואז ממשיכים והורגים את כולם.‬
‫אלה התכסיסים שלומדים כדי להשיג יתרון.‬
‫אני רבקה אן היינמן.‬
‫החברים שלי קוראים לי בקי.‬ ‫האויבים שלי קוראים לי רבקה.‬
‫נכנסתי לענף כששיחקתי ‬
‫באליפות הארצית למשחקי וידאו באטארי‬ ‫בשנת 1980.‬
‫1980.‬
‫זה היה הרבה לפני הדבר הזה.‬
‫הקרב הזה עומד להתפוצץ!‬
‫ספורט אלקטרוני.‬
‫בזמנו, ליגות משחקי וידאו לא היו קיימות,‬
‫ולא היו שחקנים מקצועיים או צופים.‬
‫אם כך, היכן כל זה התחיל?‬
‫במקום שבילו רוב בני הנוער בשנות ה-80...‬
‫בקניון.‬
‫נכון שזה חמוד?‬
‫שם נערכו המוקדמות האזוריות בלוס אנג'לס‬
‫לטורניר משחקי הווידאו הארצי הראשון.‬
‫זו הייתה הפעם הראשונה‬ ‫ששמעתי על תחרות משחקי וידאו.‬
‫וזה הגיוני כי זו התחרות הראשונה בהיסטוריה.‬
‫כאשר המוקדמות האזוריות‬ ‫של "פולשים מהחלל" הגיעו ללוס אנג'לס,‬
‫פשוט הלכתי ושילמתי דולר אחד,‬
‫יפה, הנה ג'ויסטיק...‬
‫הנה המשחק...‬
‫קדימה!‬
‫כששיחקתי משחקי וידאו בשנות ה-80,‬
‫אף פעם לא חשבתי שאני ממש טובה במשחק‬
‫או שיש לי מיומנות אמיתית,‬
‫אבל זה איפשר לי להיות עצמי.‬
‫זה איפשר לי לשחק כנקבה.‬
‫תמיד הזדהיתי כאישה.‬
‫למרבה הצער, האנטומיה שלי לא הייתה כזו.‬
‫אז כששיחקתי משחקי וידאו, הייתי...‬
‫בעולם הווירטואלי הזה‬ ‫שבו כיסחתי שורות של חייזרים‬
‫והתעלמתי מהעולם סביבי.‬
‫זה היה המקום היחיד בו מצאתי נחמה ושלווה.‬
‫אז במוקדמות האזוריות, אני ממשיכה לשחק,‬ ‫ולבסוף החייזרים נחתו עליי.‬
‫לעזאזל, הם תפסו אותי, זה ציון טוב?‬
‫לא היה לי מושג למה לצפות.‬
‫ואז הכריזו על המקום השלישי.‬
‫על המקום השני.‬
‫ואז בסופו של דבר, הכרוז אמר,‬
‫"היינמן היא המנצחת!‬
‫את זוכה בטיול כולל הוצאות לניו יורק‬ ‫כדי לשחק בגמר".‬
‫מגניב!‬
‫יש סיבה לכך ש"פולשים מהחלל"‬ ‫היה המשחק המושלם לשחק בטורניר.‬
‫התוצאה הגבוהה.‬
‫אם רואים את התוצאה הגבוהה,‬
‫זה מעודד אנשים לרצות לשבור‬ ‫את התוצאות האלה ולהשתפר.‬
‫זה מה שנקרא "משחק חוזר".‬
‫אז הצגנו את התצאות הגבוהות בפעם הראשונה.‬
‫התוצאה הגבוהה...‬
‫היא זו שמניעה אותנו לשחק...‬
‫ולשחק ולשחק שוב ושוב.‬
‫זה מה שגורם לנו להיות שקועים, כה מרותקים,‬
‫עד שאנחנו שוכחים את העולם סביבנו.‬
‫ומתברר שלמצב הזה יש שם,‬
‫זרימה.‬
‫והוא התגלה על ידי האדם הזה,‬
‫הפסיכולוג ההונגרי-אמריקאי‬
‫מיהאי צ'יקסנטמיהאיי.‬
‫אז מה זה בדיוק זרימה?‬
‫ספורטאים מקבלים את זה,‬
‫מוזיקאים מקבלים את זה,‬
‫ואפילו גיימרים.‬
‫למה?‬
‫כי‬
‫נדרשת פעילות מהנה,‬ ‫עם כמות נכונה של אתגרים,‬
‫חוקים ברורים,‬ ‫עם מטרות ותוצאות קונקרטיות,‬
‫ועם תרגול אינטנסיבי אך ללא מאמץ,‬
‫שדוחפים את הכישורים שלכם לקצה,‬ ‫כך שאתם פשוט‬
‫מאבדים תחושה של זמן.‬
‫בעיקרון,‬
‫אתם ב"זון".‬
‫היום, אני רוצה להראות לכם את הקסם‬
‫שנהגתי לעשות בצעירותי.‬
‫זה טריק ילדותי,‬ ‫אבל רציתי שתראו אותו.‬
‫ראשית, יש מטבע של 100 ין.‬
‫אגרום לו לעבור דרך החלק העליון של השולחן.‬
‫מבחינתי, אחת המטרות שלי ביצירת משחק‬
‫היא שהוא יהיה פשוט.‬
‫ושהוא יגרום לאנשים להוציא‬ ‫כמה שיותר מטבעות של 100 ין.‬
‫ומתברר שהרעיון הפשוט שלו הניב כסף גדול.‬
‫כארבעה חודשים לאחר ההשקה של "פולשים מהחלל"‬
‫הלכתי למשרד הראשי‬
‫וראיתי משאית לאיסוף כסף.‬
‫שמתי לב איך החלק האחורי נוטה מטה‬
‫עם שקי כסף שנפרקים ממנו‬
‫ושוקעים באדמה.‬
‫ואז הבנתי בכמה כסף מדובר.‬
‫עכשיו זה מתחת לשולחן.‬
‫זה טריק פשוט.‬
‫"פולשים מהחלל" עורר מהפכת משחקי וידאו‬
‫בארצות הברית,‬
‫כאשר למעלה מ-30 חברות מחשבים ואלקטרוניקה‬
‫התחילו לעצב משחקים חדשים‬ ‫ולהתחרות על המטבעות שלנו.‬
‫ובדיוק ככה, העסק שגשג,‬
‫אפילו בעיר כמו דטרויט, מישיגן,‬ ‫הידועה כמרכז תעשיית הרכב,‬
‫אבל במקום שבו מספר העוסקים המורשים‬ ‫במכונות ארקייד גדל‬
‫בלמעלה מ-20,000 אחוזים בשנתיים בלבד.‬
‫ושאר המדינה לא נשארה הרחק מאחור.‬
‫תעשיית משחקי הווידאו גדלה לכדי‬ ‫מעצמה של 5 מיליארד דולר בשנה.‬
‫גרג דייביס, בן 18 מפרזנו, קליפורניה,‬
‫שיחק במשחק "אסטרואידים" במשך 31 שעות‬ ‫באמצעות מטבע אחד בלבד.‬
‫עכשיו החיים שלי מתרכזים סביב המשחק.‬ ‫המשחקים, מכונות הארקייד וכל זה.‬
‫לשחק 31 שעות באמצעות מטבע אחד זה קיצוני,‬
‫אבל השחקנים בהחלט הצליחו‬ ‫להיות טובים מדי במשחק.‬
‫בכל פעם רוצים להשיג את התוצאה הגבוהה.‬
‫ומה יותר טוב מקבוצת תלמידי קולג'‬ ‫שיחשבו על דרך להמשיך לאתגר אותם...‬
‫יש!‬
‫...ולשלם.‬
‫- החיים טובים יותר בחוף! -‬
‫שמי דאג מקרה.‬
‫בשנת 1976 התחלתי ללמוד‬ ‫במכון הטכנולוגי של מסצ'וסטס (MIT).‬
‫אבל דאג קצת סטה מהדרך.‬
‫טכנית, נשרתי מהקולג'.‬
‫ועכשיו, כשאני בפנסיה,‬
‫אני אדם מובטל שנשר מהקולג'.‬
‫זה כמו תעודת כבוד.‬
‫והכול קרה בגלל משחקי וידאו.‬
‫למדתי לתואר בשלושה מסלולים,‬
‫הנדסת מכונות, כלכלה ואדריכלות.‬
‫גרתי במעונות‬
‫והבאתי לשם מכונת פינבול.‬
‫מכונת הפינבול אספה מטבעות.‬
‫מאוד נהניתי לתפעל את כל העסק הזה.‬
‫קניתי מכונת פינבול נוספת‬ ‫שהביאה עוד מטבעות.‬
‫בשלב הזה החלטתי להרחיב את העסק.‬
‫היינו אני,‬
‫וכמה חברים.‬
‫קנינו עוד משחקי וידאו,‬
‫עברנו למתחם מעונות שני, שלישי, רביעי.‬
‫ובשנה השלישית שלנו,‬ ‫העסק שלנו כלל כ-20 מכונות.‬
‫אז היינו מאוד פופולריים בקמפוס.‬
‫המשחקים האלה הצליחו מאוד,‬
‫והכניסו המון כסף.‬
‫היה לנו מסלול לאסוף את כל המטבעות בתיקי גב‬
‫ולגרור אותן לבנק.‬ ‫וזה מימן את שכר הלימוד שלנו.‬
‫אז כשהתחלנו את השנה האחרונה, רכשנו ‬
‫שלושה משחקים חדשים בשם "פיקוד הטילים".‬
‫משחקי "פיקוד הטילים" מתאימים בצורה מושלמת‬ ‫לאישיות של MIT.‬
‫זה היה משחק שבו צריך למנוע‬
‫מהטילים הבליסטיים הבין-יבשתיים האלה‬ ‫להגיע ולהשמיד ערים.‬
‫והמשחק היה אדיר.‬
‫בשבוע הראשון שהתחלנו עם המשחקים,‬ ‫הם הניבו 600 דולר ליחידה.‬
‫אבל בשבוע השני זה ירד ל-400 דולר,‬
‫ובשבוע הרביעי ל-200 דולר בשבוע.‬
‫חשבנו ואמרנו, "יש פה בעיה".‬
‫ההכנסות מהמכונה צונחות כל כך מהר.‬
‫רצינו לטפל בזה.‬
‫כדי להסביר טוב יותר את עניין ההכנסות,‬
‫הנה החבר של דאג, סטיב.‬
‫גם סטיב למד ב-MIT.‬
‫התחלתי ללמוד ב-MIT שנת 1976.‬
‫התחלתי את השנה הראשונה בסתיו.‬
‫סטיב גם נשר מהקולג'.‬
‫לגבי ההכנסות…‬
‫באופן אידיאלי, רוצים שאורך המשחק‬ ‫יהיה כמה דקות.‬
‫מכניסים מטבע, משחקים כמה דקות,‬
‫והמשחק נגמר.‬
‫מכניסים עוד מטבע, משחקים כמה דקות,‬
‫והמשחק נגמר.‬
‫אבל בסופו של דבר,‬
‫השחקנים הצליחו להיות טובים במשחק‬
‫והם יכלו לשחק במשך זמן רב.‬
‫ובעלי מכונות הארקייד הרוויחו פחות כסף.‬
‫אני מסתדר.‬
‫עוד. ככה טוב.‬
‫אז השחקנים למדו לנצח את המשחק,‬
‫אבל אין שום בעיה פיזית במשחק.‬
‫הקופסה עדיין בסדר,‬
‫המסך עדיין פועל.‬
‫השלטים בסדר.‬
‫הם פשוט מנצחים את התוכנה.‬
‫ואמרנו, "יהיה נחמד אם תהיה לנו תוכנה‬
‫שמוסיפה דברים חדשים ומקשה קצת יותר,‬
‫תוכנה שתעזור לנו להזרים הכנסות".‬
‫אז התחלנו להכין כרטיסי הרחבה,‬
‫שמשנים משחק וידאו קיים‬
‫והופכים אותו ליותר מאתגר עבור השחקן.‬
‫מכיוון שהוא יותר מאתגר עבור השחקן,‬
‫המשחקים קצרים יותר‬ ‫והמפעיל מרוויח יותר כסף.‬
‫וזה המפתח האמיתי,‬
‫המפעילים מרוויחים יותר כסף.‬
‫וכך, בחופשת האביב של שנת 1981,‬
‫לקחנו את משחקי "פיקוד הטילים"‬ ‫והתחלנו להכין כרטיסים כאלה.‬
‫מה עוד אפשר לעשות בחופשת האביב? היי!‬
‫בואו נלמד כיצד עובד משחק הווידאו הזה‬ ‫ונעשה בו שינויים.‬
‫אז הנה "פיקוד הטילים".‬
‫אז בואו נוציא את זה.‬
‫זה לוח האם, וזה אחד מכרטיסי ההרחבה שלנו.‬
‫מחברים את הכבלים השונים,‬
‫ואפשר להחזיר את זה חזרה.‬
‫וזהו זה.‬
‫אז יצאנו עם‬
‫גרסה 2.0 של "פיקוד הטילים",‬ ‫שנקראת "מתקפת טילים חכמים".‬
‫כרטיסי ההרחבה של "מתקפת טילים חכמים"‬ ‫מציעים יותר טילים, טילים מהירים יותר,‬
‫עננים קטנים יותר, צבעים שונים,‬ ‫מצבי תקיפה שונים,‬
‫צלילים חדשים‬ ‫ואובייקט תקיפה חדש לחלוטין, העב"ם.‬
‫הכול שלכם תמורת 295 דולר בלבד.‬
‫מכרנו כאלף לבעלי מכונות ארקייד,‬
‫שזה כרבע מיליון דולר?‬
‫בתוך כמה חודשים של מכירות?‬
‫כלומר, זה פשוט מדהים.‬
‫במובנים מסוימים, זה הרגיש כמו כסף מזויף,‬
‫אבל זה אמר לנו שעלינו על משהו.‬
‫הייתי אמור לסיים את הלימודים‬ ‫באותו אביב של 1981.‬
‫אבל זה, כאילו, טוב, זה כבר לא יקרה.‬
‫וככה נוצרה החברה הזו.‬
‫התחלנו להסתובב ואמרנו,‬ ‫"אנחנו צריכים לעשות את זה שוב,"‬
‫והפעם החלטנו להתמקד‬
‫במשחק הווידאו הנמכר ביותר בזמנו.‬
‫במשחקיות וידאו שיחקו גברים,‬
‫ושם אפשר לירות בחייזרים מתים.‬
‫הם היו מלוכלכים, מסריחים וחשוכים.‬
‫לא היו משחקים לנשים.‬
‫אז המטרה שלי בהחלט הייתה לשנות זאת.‬
‫הלכתי לשחק במכונות ארקייד לפחות פעם בשבוע‬
‫כדי לבדוק באילו סוגי משחקים אנשים משחקים.‬
‫חשבנו, באילו משחקים נשים ירצו לשחק?‬
‫אז חשבנו, "לאכול זה לא כמו להרוג זה את זה,‬
‫ואולי נשים יכולות ליהנות מזה גם כמשחק."‬
‫- פיצה סלייס -‬
‫- פיצה -‬
‫כשפיתחנו משחק עם הרעיון החדש,‬
‫אכלנו במקרה פיצה.‬
‫תודה רבה.‬
‫כשהוצאתי חתיכה, נוצרה הצורה הזו.‬
‫זו הפעם הראשונה ש"פק-מן" הופיע.‬
‫אני טורו איוואטאני,‬ ‫היוצר של "פק-מן".‬
‫טוב, אז הסמינר היום‬
‫יהיה על "פק-מן".‬
‫במשחק "פק-מן", כפי שכולכם יודעים,‬
‫פק-מן מסתובב ואוכל עוגיות.‬
‫אנשים נוטים לחשוב‬ ‫שהרעיון הוא הדבר החשוב במשחק,‬
‫אבל זה לא רק זה, יש גם את ההיבט החזותי.‬
‫פק-מן הוא יצור צהוב שאוכל דברים עם הפה,‬
‫ללא עיניים‬
‫וללא אף.‬
‫שמרנו על זה פשוט במיוחד כסמל.‬
‫חשבנו שזה יהיה די פופולרי ביפן,‬
‫אבל לא כל כך באמריקה.‬
‫מתברר שהנערות האמריקאיות לא הפסיקו לשחק.‬
‫גברים אוהבים משחקי ספורט, אקשן וחלל.‬
‫- מייקל בלקה‬ ‫סוחר פק-מן -‬
‫נשים מטורפות על המשחק הזה.‬
‫פק-מן הוא כל כך חמוד. כל כך חמוד!‬
‫אני אוהבת את החבר'ה הקטנים‬ ‫שלועסים את כולם.‬
‫למה פק-מן כזה חמוד?‬
‫בגלל הפה הקטן...‬
‫בתוך זמן קצר...‬
‫הוא היווה השראה ללהיטים,‬
‫כיכב בפרסומות והופיע בתוכנית משלו.‬
‫אבל כמו כל סלבריטי עולמי‬ ‫שנהנה מאור הזרקורים,‬
‫מתהילה ומעושר בינלאומי,‬ ‫גם אליו הגיעה הביקורת.‬
‫"פק-מן" חזר על עצמו כל הזמן.‬
‫אחרי שמשחקים קצת,‬ ‫מצליחים להיות ממש טובים,‬
‫אז "פק-מן" היה המשחק המושלם‬ ‫עבור כרטיס הרחבה‬
‫אפילו יותר מ"פיקוד הטילים".‬
‫אז מיד התחלנו לעבוד על זה‬
‫כפרויקט כרטיס ההרחבה השני שלנו.‬
‫כדי שזה יעבוד,‬ ‫אנחנו צריכים עוד אנשים.‬
‫אז כך היה, "היי, מייק, יש לנו חברה חדשה,‬
‫אתה צריך לבוא להעיף מבט.‬
‫אנחנו צריכים מתכנתים".‬
‫הנדסה היא יצירה בפני עצמה.‬
‫- מייק הורוביץ -‬
‫מפתח טוב הוא יצירתי.‬
‫אז התפקיד שלי כמהנדס הוא למצוא פתרונות.‬
‫בהתחשב בבעיה ובאילוצים,‬
‫אני חייב להבין איך לגרום לזה לעבוד.‬
‫"פק-מן" היה משחק נהדר.‬
‫אבל הייתה לו בעיה.‬
‫הוא היה דטרמיניסטי,‬
‫הוא שיחק באותה צורה בכל פעם.‬
‫אנשים למדו דפוסים.‬
‫אז עשיתי מה שמהנדסים עושים.‬
‫לקחתי את הדבר הזה‬
‫שהיה נהדר, אבל היו לו פגמים‬
‫וניסיתי לתקן את אותם פגמים.‬
‫לכן היינו צריכים לעשות למשחק הנדסה הפוכה.‬
‫היו דברים מסוימים שרצינו לשנות.‬
‫רצינו מבוכים חדשים.‬
‫רצינו שרוחות הרפאים יהיו אקראיות‬ ‫באופן שבו הן תוקפות את הדמות.‬
‫רצינו להוסיף צלילים חדשים.‬
‫אז התמקדנו בדברים האלה‬ ‫והבנו מה צריך לעשות.‬
‫בינתיים, אטארי תבעה אותנו‬ ‫ב-15 מיליון דולר,‬
‫בגלל כרטיס ההרחבה שלנו ל"פיקוד הטילים".‬
‫חברת מוצרי האלקטרוניקה הגדולה בעולם‬
‫רודפת אחרינו?‬
‫כדי להבין איך הגענו למצב הזה,‬
‫צריך להכיר את האיש הזה,‬
‫נולאן בושנל.‬
‫"אחת, שתיים! אחת, שתיים!‬ ‫ללא הרף;‬
‫חרב הוורפל צ'יק-צ'ק!‬
‫הפיל ראשו, למות הותירו.‬ ‫שעט חזרה לדרכו שלו."‬
‫זו בדיקת המיקרופון שלי.‬ ‫-בדיקת מיקרופון?‬
‫זה היה מדהים.‬
‫יש שמתייחסים אליו‬ ‫כאל הסנדק של משחקי הווידאו.‬
‫זה היה בשנות ה-70!‬
‫ובושנל היה יזם צעיר‬
‫שהיו לו חזיונות רבים, ומוטו אחד:‬
‫לך בגדול או לך הביתה.‬
‫את עמק הסיליקון אנחנו מכירים?‬
‫הוא היה די... שונה בזמנו.‬
‫עמק הסיליקון הורכב כנראה‬ ‫מ-80% מטעי שזיפים.‬
‫בושנל בנה את אב הטיפוס של עמק הסיליקון‬
‫כאשר הוא הקים חברה משלו‬ ‫למשחקי וידאו, אטארי.‬
‫כולנו היינו בשנות ה-20 המאוחרות שלנו‬ ‫וחשבנו לעצמנו,‬
‫"אנחנו רוצים ליצור חברה מסוג חדש,‬
‫חברה שתישאר להמון זמן".‬
‫חברה שבה מוסר העבודה הוא‬ ‫קשה באימונים, קל בקרב.‬
‫יכולתי להתביית על כל מהנדס בעמק‬
‫ולגרום לו לבוא לעבוד באטארי.‬
‫רק היינו צריכים לקחת אותם לאוטובוס הבירה‬
‫ולדבר על איך לא אכפת לנו מה ילבשו לעבודה.‬
‫אם רוצים, אפשר להגיע‬ ‫במכנסיים קצרים ובכפכפים.‬
‫גם לא מעניין אותנו מתי תגיעו.‬
‫היינו מתמקדים בתוצאה,‬
‫ואם מישהו רוצה לבוא בצהריים ולעזוב בחצות,‬
‫זה עניין שלו, כולם מבוגרים.‬
‫הלחץ מופעל.‬
‫ופתאום, בום, הם היו בפנים.‬
‫היו סיפורים על ישיבות‬ ‫מועצת המנהלים באמבטיות עיסוי,‬
‫עישון מריחואנה במסדרונות,‬
‫והרבה סיפורים על יחסי מין, לכאורה.‬
‫אם כך, החברות האחרות הסתובבו בעמק,‬
‫וראו שאטארי מצליחה בגדול,‬
‫וחשבו שאולי זו הדרך.‬
‫ואטארי הרוויחה המון כסף.‬
‫- משחקי וידאו אטארי -‬
‫הם בנו את האימפריה שלהם‬ ‫על ידי הפקת משחקים מובילים למכונות ארקייד,‬
‫על גבי קונסולות ומערכות מחשב‬ ‫שנחשבות לאבני הדרך של התעשייה.‬
‫הרגשנו שאנחנו יוצרים טכנולוגיה‬ ‫שמשנה את העולם.‬
‫בושנל מכר את אטארי לוורנר קומיוניקיישנס‬
‫וכשנתיים לאחר שהמנהלים השתלטו,‬ ‫הוא היה בחוץ.‬
‫ומשחק הווידאו "גוליית" מצא את ה"דוד" שלו.‬
‫ובכן, דאג, מייק וסטיב.‬
‫חברת מוצרי האלקטרוניקה הגדולה בעולם‬
‫רודפת אחרינו?‬
‫נהדר. בוא נראה אתכם!‬
‫והם אמרו, "היי, מייק!‬
‫קיבלנו צו הרחקה!‬ ‫אנחנו לא יכולים למכור יותר.‬
‫והם היו מבולבלים. לא כך הרגשתי‬
‫כששמעתי על זה לראשונה.‬
‫אבל לדעתי הם חשבו‬ ‫שהתביעה נותנת להם לגיטימציה.‬
‫זה למעשה הגיע לפסנוע בוול סטריט.‬
‫ואני זוכר שאבא שלי ראה שתבעו אותי‬ ‫בסך של חמישה מיליון,‬
‫שליש מתביעה בסך 15 מיליון.‬
‫והוא התקשר אליי ואמר,‬
‫"דאג, אתה תנצח במאבק המשפטי הזה?‬
‫ואם לא, יש לך חמישה מיליון דולר?"‬
‫אמרתי, "אנחנו ננצח,‬ ‫ולא, אין לי חמישה מיליון".‬
‫האם החבר'ה האלה גנבו את הרעיון של אטארי‬
‫בכך שהם שינו משחק כדי לשפר אותו?‬
‫שופט יחליט בנושא הזה.‬
‫טוב, הולכים לבית המשפט.‬
‫בזמן שמייק המשיך בהרחבה של "פק-מן",‬
‫האחרים יצאו לקרב על "פיקוד הטילים".‬
‫אטארי הגישו את התיק שלהם...‬
‫בטענה להפרת זכויות יוצרים,‬
‫דילול סימן מסחרי,‬
‫והצגה מסולפת של המקור.‬
‫אלה שנשרו מהקולג'...‬
‫עברו למגננה,‬
‫ולא עצמו עין במהלך סוף השבוע,‬
‫כדי לשנות בקוד שלהם כל דבר‬
‫שלאטארי הייתה בעיה איתו.‬
‫אבל לאטארי הייתה בעיה אחת גדולה יותר.‬
‫אם הם יפסידו, התביעה עלולה לקבוע‬ ‫תקדים משפטי חדש‬
‫שיאפשר לאפילו יותר משתמשים‬ ‫לשנות את המשחקים שלהם.‬
‫אז אטארי הפתיעה את כולם‬
‫והגיעו לפשרה.‬
‫אבל בשני תנאים.‬
‫הראשון, שהחבר'ה הצעירים האלה‬ ‫יכינו משחקים לאטארי.‬
‫והשני, שהם יקבלו אישור‬ ‫לכל שיפור של משחק בעתיד.‬
‫מייק בדיוק סיים את ההרחבה שלהם ל"פק-מן".‬
‫אז יש לנו הרחבה ל"פק-מן",‬ ‫אבל איך נמכור אותה?‬
‫אנחנו חייבים לקבל אישור מהיצרן.‬
‫המשחק "פק-מן" לא נוצר על ידי אטארי‬
‫אז אם הם מתכוונים לשחרר את המשחק,‬ ‫הם חייבים להיות יצירתיים.‬
‫התקשרנו לנשיא חברת מידוויי מניופקצ'ורינג,‬
‫שהיא יצרנית "פק-מן" בארה"ב.‬
‫בדיוק חתמנו על העסקה עם אטארי.‬
‫אף אחד לא יודע על זה. זה סודי.‬
‫כל מה שהתעשייה יודעת‬ ‫זה שאטארי ביטלה את התביעה שלהם.‬
‫באמת?‬
‫ואמרנו שניצחנו את אטארי בבית המשפט‬
‫ושאם גם הם רוצים להילחם בנו בבית המשפט,‬ ‫אנחנו ננצח גם אותם.‬
‫אז אנחנו רק רוצים רשות למכור אותו.‬
‫זה היה בלוף מוחלט.‬
‫אנחנו בני 21, 22.‬
‫וחשבנו שאנחנו שחקני פוקר טובים מאוד‬
‫ושאולי נקבל רשות.‬
‫הם ראו בזה דרך מצוינת לשמור‬ ‫על פס הייצור של "פק-מן".‬
‫אז חתמנו על עסקה עם מידוויי.‬
‫הם קראו לזה "גברת פק-מן".‬
‫"מותק, שמעת על הרעיון?‬
‫אני יותר מסתם פק-מן עם פפיון"‬
‫אתם יודעים, לא מצאתי תרופה לסרטן,‬ ‫רק שמתי ל"פק-מן" שפתון.‬
‫ודמות הפאם פאטאל הראשונה‬ ‫של משחקי הווידאו נולדה.‬
‫כמובן, על המסך.‬
‫על הבמה, האליפות הארצית הראשונה‬ ‫במשחקי וידאו עמדה להתחיל.‬
‫הייתי בת 16.‬
‫ומעולם לא עזבתי את הבית,‬
‫ועכשיו אני נוסעת לניו יורק לבדי‬
‫כדי להשתתף בתחרות משחק הווידאו‬ ‫"פולשים מהחלל".‬
‫פחדתי פחד מוות.‬
‫טסתי לבדי.‬ ‫הם אספו אותנו בלימוזינה.‬
‫עשו לנו סיור בניו יורק.‬
‫לקחו אותנו למסעדה מפוארת מאוד.‬
‫שיכנו אותנו במלון.‬
‫ולמחרת, אספו את כולנו‬
‫ולקחו אותנו לתחרות.‬
‫ולא האמנתי למראה עיניי.‬
‫היו שם צוותי צילום של NBC ו-CBS.‬
‫כשיש כאלה צוותי חדשות,‬ ‫מבינים שזה דבר גדול.‬
‫היו להם חמש טלוויזיות עם אטארי 2600,‬ ‫אחת אחרי השנייה,‬
‫והם נתנו לכל אחד מאיתנו‬ ‫חולצה עם השמות מאחור.‬
‫אני זוכרת שישבתי בקצה של צד שמאל.‬
‫אמרו לי לשחק עד המוות.‬
‫ואז בשלב הזה, הם אמרו, "טוב, כולם.ת‬
‫תדליקו את האטארי שלכם.‬
‫ו…‬
‫קדימה!‬
‫וכמובן, הצליל שאני זוכרת עד היום‬ ‫כאילו זה היה אתמול‬
‫הוא הצליל של כל חמשת מכשירי האטארי‬ ‫נדלקים באותו זמן.‬
‫- "פולשים מהחלל" -‬
‫היינו מסונכרנים לגמרי, כאשר שמענו את…‬
‫וכמובן, כולנו התחלנו להפציץ.‬
‫ואז כל העב"מים הגיעו עם הדבר הזה...‬
‫וכל החמישה האלה באותו זמן.‬
‫הם לא ציפו שאחרי 20 דקות,‬
‫השחקן הראשון נפסל.‬
‫אבל ארבעתנו הנותרים, שיחקנו ושיחקנו.‬
‫באותו רגע בדיוק,‬
‫הדבר היחיד שהיה קיים ביקום כולו‬
‫הוא אני,‬
‫הג'ויסטיק שהיה לי ביד,‬
‫והמסך הזה.‬
‫שחקנים טובים מחזיקים מעמד שלוש דקות.‬
‫שחקנים נהדרים מחזיקים 30 דקות.‬
‫אבל שחקנים יוצאי דופן...‬
‫משחקים במשחק לנצח.‬
‫אז הכוונה הייתה, בוודאי,‬ ‫שאחד אחרי השני,‬
‫אנחנו ניפסל‬
‫עד שרק אדם אחד נשאר,‬ ‫והם היו מכריזים עליו כמנצח.‬
‫אבל שיחקנו ושיחקנו‬
‫ואני בטח חיסלתי 200 מסכים של חייזרים.‬
‫כעבור שעה ו-45 דקות,‬
‫ופתאום הם מכריזים,‬
‫"וכך מסתיים טורניר 'פולשים מהחלל' הראשון!"‬
‫אז הם הכריזו על המנצחים.‬ ‫כמובן, במקום החמישי‬
‫סיים הבחור שהפסיד בהתחלה.‬
‫ואז האדון מטקסס השיג את המקום הרביעי.‬
‫פרנק טטרו מניו יורק זכה במקום השלישי.‬
‫אבל ברגע שהכריזו עליו, אז הבנתי...‬
‫שאני יכולה לנצח.‬
‫ואז הודיעו שהאנג מינג מסן פרנסיסקו‬ ‫זכה במקום השני.‬
‫"והאלופה הארצית‬ ‫היא היינמן מלוס אנג'לס!"‬
‫בשלב הזה הלכתי, לקחתי את קלטת המשחק,‬
‫הוצאתי אותה, ופשוט הנחתי אותה ואמרתי,‬
‫"אני לא רוצה לשחק במשחק הזה שוב בחיי!"‬
‫אז מה לדעתך צריך כדי לנצח במשחק הזה?‬
‫אומץ טהור.‬
‫איך התחלת לשחק ב"פולשים מהחלל"?‬
‫אני קונה את הקלטות כשהן יוצאות,‬
‫ו"פולשים מהחלל" יצא בתור קלטת משחק,‬
‫קניתי את המשחק מיד והתמכרתי.‬
‫קלטות משחק,‬
‫קופסאות פלסטיק מגושמות‬
‫שהעניקו לשחקנים‬ ‫אספקה אינסופית של משחקי וידאו.‬
‫זה היה מוצר חדש שעשה מהפכה‬ ‫בשוק הקונסולות הביתיות.‬
‫לפני כן, כשקנית קונסולת "פונג",‬ ‫הייתה אפשרות לשחק רק,‬
‫במשחק אחד, "פונג".‬
‫אבל בשנת 1976, כל זה ישתנה...‬
‫הודות לגיבור אחד שקולו לא נשמע‬ ‫בהיסטוריה של משחקי הווידאו.‬
‫מה אתה יודע על סבא שלך?‬
‫הוא מכין משחקי וידאו?‬ ‫-יפה.‬
‫הוא היה קצת עוף מוזר.‬
‫ונראה לי שחייבים להיות, נכון?‬ ‫אם אתה האפרו-אמריקאי היחיד בתחום הזה.‬
‫אתה לא מייצג רק את עצמך.‬
‫אז הנה תמונה של סבא שלך על הגג.‬
‫מציב אנטנה, רואה?‬
‫להיות גבר שחור בגובה של שני מטרים‬ ‫בעמק הסיליקון‬
‫לפני שקראו לו "העמק",‬
‫אני יכולה רק לדמיין איך היה נראה‬
‫הקיום היומיומי שלו‬
‫בעבודה עם אנשים שלא נראים כמוהו.‬
‫הוא היה אובססיבי לגבי אלקטרוניקה ומחשבים.‬
‫אביהם של קארן ואנדרסון לוסון‬ ‫היה ג'רי לוסון.‬
‫הוא מת בשנת 2011,‬ ‫אבל המורשת שלו ממשיכה להתקיים עד היום.‬
‫אבא שלי היה מהנדס אלקטרוניקה.‬
‫הוא אהב את עבודתו.‬
‫למעשה, זה מה שהיה מניע אותו.‬
‫מחסן החניה היה כמעט כמו חדר בקרה.‬
‫מסכים שמקיפים אותו.‬
‫ציוד שתלוי על הקירות.‬
‫מהצד, הוא עבד על פרויקט מחוץ למחסן החניה,‬
‫שם הוא בנה משחק ארקייד.‬
‫הוא פשוט חשב שזה כיף.‬
‫הבוסים שלו קלטו שהוא מתעסק עם המשחק,‬
‫והביא אותו‬
‫ליצור את הטכנולוגיה‬ ‫של קונסולת משחקי הווידאו החדשה שלהם.‬
‫המשימה שלו הייתה ליצור‬ ‫קונסולת משחקי וידאו‬
‫עם קלטות משחק הניתנות להחלפה.‬
‫זה לא נעשה בעבר.‬
‫יש עוצמה בתכנות המשחקים‬ ‫בקלטות משחק בודדות.‬
‫זה מביא אותך למצב שבו תוכל‬
‫לקבל מספר משחקים עבור הקונסולה שלך.‬
‫אז הספרייה שלך...‬
‫יכולה לגדול באופן אקספוננציאלי.‬
‫הוא הוביל את הצוות הזה‬ ‫והוא הצליח ליצור את הטכנולוגיה ‬
‫שאיפשרה להחליף קלטות משחק.‬
‫מדובר על מערכת שעושה מהפכה‬
‫באופן ייצור המשחקים ובאופן שמשחקים בהם.‬
‫אז זה היה משהו סודי ביותר.‬
‫הקונסולה הושלמה בתוך שישה עד שמונה חודשים‬
‫ונקראה "צ'אנל אף".‬
‫זו הייתה הקונסולה הראשונה‬ ‫שהשתמשה בקלטות משחק‬
‫וזו הייתה המצאה מכריעה.‬ ‫עד כדי כך,‬
‫שהמתחרים הלכו בעקבותיהם‬
‫עם קונסולות משלהם המבוססות על קלטות משחק.‬
‫טוב, אטארי, בואו נראה מה אתם יודעים.‬
‫אתה בחוץ, רוז!‬
‫אף חברה אחרת לא מציעה לכם‬
‫כל כך הרבה קלטות משחקי וידאו כמו אטארי.‬
‫טוב, אני אראה לך משהו, מייסון.‬
‫כשאטארי הוציאה קלטות משחק הניתנות להחלפה,‬
‫היא האפילה על כל מה שיצא לפני כן.‬
‫והסיפור של אבא נעלם.‬
‫ותראה את זה.‬
‫סבא ישן.‬
‫הוא תמיד היה נרדם בשולחן שלו ככה.‬
‫מה?‬
‫זה מטורף.‬
‫העובדה שהרבה אנשים לא מכירים את "צ'אנל אף"‬
‫היא קצת עצובה,‬
‫אבל אני בטוח שיש עוד אנשים‬
‫בדיוק כמו אבא שלי, נכון?‬
‫איש לא יודע מה שמותיהם.‬
‫זה היה לפני זמן רב, נכון?‬
‫לוסון אולי לא קיבל את ההכרה‬ ‫שהגיעה לו כממציא…‬
‫זו תמונה טובה של אבא.‬
‫...אבל אחרים קיבלו הכרה...‬
‫מהסיבות הלא נכונות.‬
‫כשהתחלתי לעבוד באטארי,‬
‫הייתה סביבה תוססת ומרגשת,‬
‫סביבה שכיף להיות בה.‬
‫סביבה יצירתית, ממריצה, והאנשים היו מרתקים.‬
‫היה מגניב לעבוד באטארי.‬
‫והווארד סקוט וורשו התחיל לא רע.‬
‫היו לי כמה משחקים מוצלחים מאוד.‬
‫אני עדיין מקבל הודעות‬ ‫ממעריצי "הנקמה של יארס".‬
‫"הנקמה של יארס"...‬
‫הווארד עשה את שמו באטארי‬ ‫ביצירת משחקים גדולים שהכניסו מיליונים.‬
‫שיחקתם היום באטארי?‬
‫בזמנו, באטארי,‬ ‫זמן אופייני לפיתוח משחק ממוצע‬
‫היה בין שישה לשמונה חודשים.‬
‫האם אינדיאנה ג'ונס‬ ‫יכול לברוח מכוחות הרשע?‬
‫את "שודדי התיבה האבודה"‬ ‫לקח כתשעה חודשים לפתח.‬
‫האם אינדי יצליח להגיע לסוף?‬
‫תוכלו לגלות במשחק ההרפתקאות‬ ‫של אטארי, "שודדי התיבה האבודה"!‬
‫זו הייתה התחייבות ענקית.‬
‫בדיוק סיימתי לפתח את "שודדי התיבה האבודה".‬
‫וביקשו שאפתח את "אי.טי.",‬
‫עוד משחק שמבוסס על סרט מצליח.‬
‫שלום!‬
‫היי, אנחנו צריכים את "אי.טי."‬ ‫לראשון בספטמבר.‬
‫ואנחנו נמצאים ב-27 ביולי.‬
‫חמישה שבועות.‬
‫אף אחד לא עשה את זה מעולם‬ ‫ואף אחד לא חשב לעשות את זה.‬
‫זה רעיון טיפשי.‬ ‫אף אחד לא יעשה זאת.‬
‫זה פשוט מגוחך.‬
‫אבל המשחק חייב להיות מוכן לחג המולד.‬
‫אמרו שאם המשחק לא יושק לקראת חג המולד,‬
‫אין טעם להשיק אותו בכלל.‬
‫אז אמרתי, בהחלט אני יכול.‬
‫לא היססתי ולא היה לי ספק‬
‫שאוכל לעשות את זה.‬
‫אני לא ממש בטוח מה נכנס בי,‬
‫אבל לא משנה מה זה היה, זה השפיע עליי מאוד.‬
‫לא חסר לי ביטחון.‬
‫זה היה יום שלישי אחר הצהריים.‬
‫הוא אמר לי,‬ ‫"טוב, אז ביום חמישי בשעה שמונה בבוקר‬
‫תגיע לטרמינל המנהלים‬ ‫בשדה התעופה סן חוזה.‬
‫יחכה לך מטוס מנהלים‬ ‫שייקח אותך לראות את ספילברג‬
‫ולהציג לו את העיצוב למשחק".‬
‫אמרתי, "אה, יש לי 36 שעות‬ ‫לעצב את המשחק? נפלא".‬
‫אבל הייתי קצת לחוץ‬ ‫כי ספילברג היה כמו אליל בשבילי.‬
‫זה היה ביג דיל עבורי.‬
‫אז הצגתי את המשחק לסטיבן.‬
‫הוא ישב שם, חשב על זה לרגע.‬
‫"לא יכולת לעשות משהו שדומה ל'פק-מן?'"‬
‫בתוך תוכי אני מתפוצץ.‬
‫מה? אתה צוחק עליי?‬
‫אתה אחד מיוצרי הקולנוע החדשני ביותר ‬
‫ואתה רוצה שאעשה חיקוי למשחק‬ ‫עבור הסרט יוצא הדופן שלך?‬
‫כמובן שלא אמרתי לו את זה,‬
‫כי זה סטיבן ספילברג‬
‫ובשלב הזה עוד לא יצאתי מדעתי.‬
‫אז אמרתי שמשהו כזה יהיה זלזול בסרט.‬
‫אמרתי, "אני חושב שזה יותר מתאים".‬
‫והוא רק אמר, "בסדר".‬
‫המציאות הייתה,‬
‫"לעזאזל, אני לא יכול להכין "פק-מן"‬ ‫בחמישה שבועות!‬
‫זה המשחק שאני יכול להכין בזמן הזה!‬
‫אני באמת יכול".‬
‫זו רק שאלה של כתיבת הקוד.‬
‫אלו היו חמישה שבועות מאוד אינטנסיביים.‬
‫כמעט שום דבר לא היה קיים בחיי חוץ מהמשחק.‬
‫לא הפסקתי לעבוד.‬
‫כמעט הרגתי את עצמי במכונית שלי‬
‫כי חשבתי על הקוד בראש‬
‫במקום לראות מה אני עושה.‬
‫אי או אף-אף. זה ישנה הכול.‬
‫יכולתי לאכול עם אנשים‬ ‫ובראש שלי, אני עדיין מקודד.‬
‫הביאו לי לבית מערכת פיתוח,‬
‫כך שלא משנה איפה אהיה,‬ ‫לא ייקח לי יותר מדקה‬
‫להגיע למקלדת‬
‫ולהתחיל לכתוב את הקוד שאני צריך להזין.‬
‫חמשת השבועות האלה‬ ‫היו חמשת השבועות הקשים ביותר שעבדתי בחיי.‬
‫ועד שהגיע הראשון בספטמבר,‬ ‫מסרתי את המשחק וזהו זה.‬
‫הייתי הגיבור שהתגבר על מצב בלתי אפשרי‬
‫וגרם לזה לקרות.‬
‫הלכתי להציג אותו לסטיבן.‬
‫ספילברג שיחק במשחק‬ ‫ואישר אותו, אז זה יצא לפועל.‬
‫זה היה רגע של הקלה עצומה.‬
‫אז הם הכינו ארבעה או חמישה מיליון עותקים.‬
‫הפיקו פרסומות,‬
‫החנויות היו מלאות,‬
‫והמחסנים גדושים.‬
‫משחק הווידאו שמאפשר לכם‬ ‫לעזור לאי.טי. להגיע הביתה...‬
‫בדיוק בזמן לחג המולד.‬
‫אבל הכול התגלה כטעות ענקית, יקרה והרסנית.‬
‫לאי.טי. לא הייתה סיבה להתקשר הביתה.‬
‫מבקרים קראו לו מסורבל, גס, מטריף.‬
‫אנשים אמרו, "מה כל הבורות האלה עושים?‬
‫זה מטופש.‬ ‫למה יש בורות, זה כל כך מעצבן".‬
‫בקיצור, הוא נכשל. בגדול.‬
‫היו חנויות שביטלו הזמנות‬ ‫ממש לפני חג המולד.‬
‫יש לנו הרבה במלאי‬
‫ואנחנו רוצים להיפטר מהם לפני החגים.‬
‫מי רוצה להיות זה שיצר‬ ‫את הבידור הגרוע ביותר?‬
‫היו צריכים פרצוף שניתן לזיהוי.‬
‫ואני חושב שאי.טי. היה הפרצוף הזה.‬
‫ואני הפכתי להיות הישבן מאחורי הפרצוף הזה.‬
‫אבל זו רק הייתה התחלת הסוף.‬
‫- ענף משחקי הווידאו נמצא בצניחה -‬
‫הגרסה הביתית של להיט הארקייד "פק-מן"‬
‫הותירה את המעריצים מאוכזבים.‬
‫חשבתי שזה יהיה שונה בהרבה.‬
‫חשבתי שזה יהיה כמו גרסת הארקייד.‬
‫ואז, הגיע גל של משחקים גרועים‬ ‫ותפיסה עסקית של "כמות, לא איכות"...‬
‫אולי יש יותר מדי משחקים בשוק.‬
‫ושחקנים התחילו לפרוש.‬
‫טרנד משחקי הווידאו המשגשג‬ ‫מאבד את אחיזתו בקרב הנוער האמריקאי.‬
‫נמאס לי מהם.‬ ‫-מכירות משחקי הווידאו צונחות.‬
‫הטרנד הזה כבר לא משגשג.‬
‫טרנד משחקי הווידאו מתדרדר מבחינה כלכלית.‬
‫אם "פק-מן", "אי.טי." ו"שודדי התיבה האבודה"‬
‫לא נמכרים, אז מה כן?‬
‫תרגום כתוביות: דוד מלכה‬